Lucius Episcopus, seruus seruorum Dei, dilectis filiis Miloni Abbati sancti Stephani Diuionensis eiusque fratribus, tam praesentibus quam futuris, regularem uitam professis, in perpetuam memoriam: quotiens a nobis petitur quod honestati et rationi conuenire dignoscitur, animo nos licet libenti concedere et petentium desideriis congruum sufragium impertiri: ea propter, dilecti in Domino filii, iustis uestris postulationibus clementer annuimus et praefatam Ecclesiam in qua diuino estis obsequio mancipati, sub beati Petri et nostra protectione suscepimus et praesentis scripti priuilegio communimus. In primis, siquidem statuentes ut Ordo Canonicus qui secundum Dei timorem et beati Augustini regulam, in eodem loco noscitur institutus, perpetuis ibidem temporibus, iuiolabiliter obseruetur; praeterea quascumque possessiones, quaecumque bona eadem ecclesia in praesenti iuste et canonice possidet aut in futurum, concessione Pontificum, largitione Regum uel Principum, oblatione Fidelium, seu aliis modis iustis, praestante Domino poterit adipisci, firma uobis uestrisque successoribus et illibata permaneant: in quibus haec propriis duximus exprimenda uocabulis: locum uestrum qui sanctus Stephanus dicitur, in Capella diuionensi praebendam unam et parochiam uestram de Cuceio et elemosinam quam Puntius et uxor eius apud Brisconem uobis dederunt, scilicet uineam unam et tertiam partem domus suae lapideae, cum liberis ingressibus in praedicta uilla, ea tamen conditione quod si in propria manu dictam domum non tenueritis, haeredibus praedicti Puntii eam dimittetis, ita ut ipsi annuum censum ex ea uobis persoluent; omnes etiam parochias uestras et altaria et praebendas et decimas et terragia et census et coustumas uestras, et terras et siluas, prata et uineas et homines uestros et omnes grangias uestras, cum pertinentiis earum, aquas etiam uestras et molendina cum pertinentis eorum et piscationes cum omnibus quae in Episcopatu Lingonensi et in aliis habetis; sane noualium uestrorum quae propriis manibus aut sumptibus colitis, siue de nutrimentis animalium uestrorum nullus a uobis decimas exigere uel extorquere praesumat; liceat quoque uobis clericos uel laicos e seculo fugientes, liberos et absolutos ad religionem uestram recipere et eos absque contradictione aliqua, retinere: paci quoque et tranquillitati uestrae paterna sollicitudine prouidentes, auctoritate apostolica prohibemus ne infra clausulas locorum, seu grangiarum uestrarum, nullus uiolentiam, seu rapinam, seu furtum facere, uel hominem capere audeat: sepulturam praeterea, ipsius loci liberam esse decernimus, ut eorum deuotioni et extremae uoluntati qui se illic sepeliri deliberauerint, nisi forte excommunicati uel interdicti sint, nullus obsistat, salua iustitia ecclesiarum a quibus mortuorum corpora assumuntur: obeunte uero te nunc eiusdem loci abbate uel tuorum quolibet successorum, nullus ibi qualibet subreptione, astutia seu uiolentia praeponatur, nisi quem fratres communi consensu uel fratrum pars maior consilii sanioris secundum Deum et beati Augustini regulam, uiderint eligendum; decernimus ergo ut nulli omnino homini liceat praefatam ecclesiam temere perturbare, aut eius possessiones auferre, uel ablata retinere, minuere, seu quibuslibet fatigare uexationibus, sed omnia integra conseruentur eorum pro quorum gubernatione ac sustentatione concessa sunt usibus omnimodis profutura, salua Sedis Apostolicae auctoritate, diocesani episcopi canonica iustitia; si qua igitur in futurum ecclesiastica secularisue persona, hanc nostrae constitutionis paginam sciens, contra eam temere uenire tentauerit, secundo tertioue commonita, nisi reatum suum congrua satisfactione correxerit, potestatis honorisque suae dignitate careat reamque se diuino iudicio existere de perpetrata iniquitate cognoscat et a sacratissimo Corpore et Sanguine Dei et Domini Redemptoris nostri Iesu Christi aliena fiat atque in extremo examine, Dei auicte ultioni subiaceat: cunctis autem eidem loco sua iura seruantibus sit pax Domini nostri Iesu Christi, quatenus et hic fructum bonae actionis percipiant et apud districtum Iudicem praemia aeternae pacis inueniant. Amen. Amen. Ego Lucius Catolicae Ecclesiae Episcopus (cum eius signo et variis litteris). Ego Chunradus Salzpurgiensis commissarius, Episcopus Sabinensis, ego Theodinus Portuensis et sanctae Rufinae Episcopus, ego Petrus, Tusculanensis Episcopus, ego Petrus, Presbiter Cardinalis tituli sanctae Susanae, ego Uiuamarus, tituli sancti Stephani in Coelio Monte, Presbiter Cardinalis, ego Cenrius Presbiter Cardinalis tituli Sanctae Cecilae, ego Arduinus Presbiter cardinalis tituli Sanctae Crucis in Ierusalem, ego Jacobus sanctae Mariae Diaconus Cardinalis, ego Arditio sancti Theodori Diaconus Cardinalis, ego Rainerus Diaconus Cardinalis sancti Georgii ad Velum Aureum, ego Gratianus sanctorum Cosmae et Damiani Diaconus Cardinalis, ego Matheus Presbiter tituli sancti Marcelli, ego Laborans Presbiter Cardinalis sanctae Mariae trans Tiberim tituli Calixti. Datum Velletrina per manum Alberti, sanctae Romanae Ecclesiae Presbiteri Cardinalis et cancellarii, secundo calendas maii, indictione decima quinta, Incarnationis Dominicae anno millesimo centesimo octuagesimo secundo, pontificatus nostri domini Lucii papae tertii anno primo.